આવતા ડિસેમ્બર સુધીમાં વસ્ત્રાલ ગામ અને કાંકરિયા એપેરલ પાર્ક વચ્ચે મેટ્રો ટ્રેનનો ટ્રાયલ રન લેવાય તેવી શક્યતા છે. કેન્દ્રના રેલવે સેફટી કમિશનર દ્વારા ટ્રેનની કુલ વહનક્ષમતા જેટલી રેતીની બોરી કે અન્ય પ્રકારનું વજન મૂકીને ૧પ દિવસ, ૩૦ દિવસ કે ત્રણ મહિના સુધી ટ્રાયલ રન લેવાશે. જો ટ્રાયલ રન સંતોષકારક નિવડશે તો મેગા કંપનીને સેફટીનું સર્ટિફિકેટ અપાશે. રેલવે સેફટી કમિશનરનું આ સર્ટિફિકેટ મેળવ્યા બાદ જ ઉતારુઓવાળી મેટ્રો ટ્રેન દોડતી થઇ શકશે.